سری کہنءِ سخی مہ بو ۔۔۔۔۔۔ بونڈانی تہا مہ وپس
اے بتلءِ بارواگُشنت کہ وہدی زمانگءَ ماں سری کہنءَ جنین آدمے ہست اَت کہ سَکّیں دست پچیں جنینے اَت۔آئیءِ لوگءِ دپءَ ہرچ پنڈوکے کہ شُت گڑاحالیگیں دستاں راہے نہ دات۔
آئیءِ دست پچیءُ سخی گریءِ حالءَ ہرکس سہی اَت ءُ ہرکس کہ شتگ اَت چہ بی بیءَ چیزے نہ چیزے طلب کتگ اَت ،گڑاآئیءَ طلب کنوکءَ راداتگ اَت۔آخرآئیءِ لوگءِ دراہیں چیزءُ سامان پہ سخی گریءِ دَیناں شُت اَنتءُ تہنا جانءِ گُدے پش کپت اَنت۔یک روچے یک لیزگیں پنڈوکے شُت ءُ آئیءِ جانءِ گُداِش طلب کت اَنت۔بی بیءَ وتی جانءِ گُدہماپنڈوکیں جنین آدمءَ رادات اَنتءُ وت شُت نپادءِ تَلءَ پُترت چیربوت۔
وہدے کہ آئی ءِ مرداتکءُ چہ جنینءَ جُست اِش کت ’’ترا چے اِنت کہ تو بونڈانی تل ءَ ئے؟‘‘
گڑاآئیءَ پسّہ دات کہ من وتی جانءِ گُدہم پنڈوکےءَ داتگ اَنت۔
گوں ہمے حبرءِ اشکنگءَ مردءَ آئیءِ سُہن دات اَنت۔ہمے واقعہءِ آسرءَ اے بتل مشہور بوت کہ
’’سری کہنءِ سخی مہ بو ۔۔۔ بُونڈانی تہا مہ وپس‘‘
*۔۔۔ فقیرشاد،بتل گنج،ص،۲۰۰۔۱۹۹